CELEX: 32020D1709
Language: mt
Date: 2020-11-13 00:00:00
Title: Deċiżjoni tal-Kunsill (UE) 2020/1709 tat-13 ta’ Novembru 2020 li taħtar żewġ membri tal-Kumitat Ekonomiku u Soċjali Ewropew għall-perijodu mill-21 ta’ Settembru 2020 sal-20 ta’ Settembru 2025

17.11.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 385/16
               
            
         DEĊIŻJONI TAL-KUNSILL (UE) 2020/1709
         tat-13 ta’ Novembru 2020
         li taħtar żewġ membri tal-Kumitat Ekonomiku u Soċjali Ewropew għall-perijodu mill-21 ta’ Settembru 2020 sal-20 ta’ Settembru 2025
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 300(2) u l-Artikolu 302 tiegħu,
         Wara li kkunsidra d-Deċiżjoni tal-Kunsill (UE) 2019/853 tal-21 ta’ Mejju 2019 li tiddetermina l-kompożizzjoni tal-Kumitat Ekonomiku u Soċjali Ewropew (1),
         Wara li kkunsidra l-proposti li saru mir-Repubblika Franċiża u mir-Repubblika Slovakka,
         Wara li kkonsulta lill-Kummissjoni Ewropea,
         Billi:
         
                     (1)
                  
                  
                     Il-mandat tal-membri tal-Kumitat Ekonomiku u Soċjali Ewropew skada fl-20 ta’ Settembru 2020.
                  
               
                     (2)
                  
                  
                     Fit-2 ta’ Ottubru 2020, il-Kunsill adotta d-Deċiżjoni (UE) 2020/1392 li ħatret lill-membri tal-Kumitat Ekonomiku u Soċjali Ewropew għall-perijodu mill-21 ta’ Settembru 2020 sal-20 ta’ Settembru 2025, u ħassret u ssostitwixxiet d-Deċiżjoni tal-Kunsill li ħatret lill-membri tal-Kumitat Ekonomiku u Soċjali Ewropew għall-perijodu mill-21 ta’ Settembru 2020 sal-20 ta’ Settembru 2025 adottata fit-18 ta’ Settembru 2020 (2). Fit-22 ta’ Ottubru 2020 u t-30 ta’ Ottubru 2020, il-Kunsill adotta żewġ Deċiżjonijiet oħra li ħatru membri fil-Kumitat Ekonomiku u Soċjali Ewropew għall-perijodu mill-21 ta’ Settembru 2020 sal-20 ta’ Settembru 2025 (3). Siġġu wieħed għar-Repubblika Franċiża fil-Kumitat Ekonomiku u Soċjali Ewropew u siġġu wieħed għar-Repubblika Slovakka baqgħu vakanti u jeħtieġ li jimtlew b’deċiżjoni sussegwenti ta’ ħatra, li tkun tapplika b’mod retroattiv mill-21 ta’ Settembru 2020.
                  
               
                     (3)
                  
                  
                     Permezz ta’ ittra tal-10 ta’ Settembru 2020, ir-Repubblika Slovakka pproponiet lis-Sur Juraj SIPKO għall-ħatra bħala membru tal-Kumitat Ekonomiku u Soċjali Ewropew għall-perijodu mill-21 ta’ Settembru 2020 sal-20 ta’ Settembru 2025, sabiex tikkompleta l-lista tal-membri tagħha.
                  
               
                     (4)
                  
                  
                     Permezz ta’ ittra tat-18 ta’ Settembru 2020, ir-Repubblika Franċiża pproponiet lis-Sur Bruno CHOIX għall-ħatra bħala membru tal-Kumitat Ekonomiku u Soċjali Ewropew għall-perijodu mill-21 ta’ Settembru 2020 sal-20 ta’ Settembru 2025, sabiex tikkompleta l-lista tal-membri tagħha,
                  
               ADOTTA DIN ID-DEĊIŻJONI:
         
            Artikolu 1
            Dawn li ġejjin huma b’dan maħtura membri tal-Kumitat Ekonomiku u Soċjali Ewropew għall-perijodu mill-21 ta’ Settembru 2020 sal-20 ta’ Settembru 2025, elenkati skont l-Istat Membru:
            FRANZA
            Is-Sur Bruno CHOIX
            Union des Entreprises de Proximité (U2P)
            SLOVAKKJA
            Is-Sur Juraj SIPKO
            Director, Institute of Economic Research of the Slovak Academy of Science.
         
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
            Għandha tapplika mill-21 ta’ Settembru 2020.
         
         
            Magħmul fi Brussell, it-13 ta’ Novembru 2020.
            
               
                  Għall-Kunsill
               
               
                  Il-President
               
               M. ROTH
            
         
         
            (1)  ĠU L 139, 27.5.2019, p. 15.
         
            (2)  ĠU L 322, 5.10.2020, p. 1.
         
            (3)  Deċiżjoni tal-Kunsill (UE) 2020/1555 tat-22 ta’ Ottubru 2020 li taħtar membru tal-Kumitat Ekonomiku u Soċjali Ewropew għall-perijodu mill- 21 ta’ Settembru 2020 sal-20 ta’ Settembru 2025 (ĠU L 355, 26.10.2020, p. 1) u Deċiżjoni tal-Kunsill (UE) 2020/1636 tat-30 ta’ Ottubru 2020 li taħtar membru tal-Kumitat Ekonomiku u Soċjali Ewropew għall-perijodu mill- 21 ta’ Settembru 2020 sal-20 ta’ Settembru 2025 (ĠU L 369, 5.11.2020, p. 1).